П Л А Н

 за основните събития в НЧ „Средец-1926” – 2022 г.

25.03.2022 г. - Благовещенски концерт 08-18.04.2022 г. – Християнски празници 12.05 - 24.05.2022 г. - Пролетен фестивал на изкуствата 12.06.2022 г. – Концерт посветен на Свети Дух - обявен за официален празник на читалището от неговите основатели 20-24.06.2022 г. - Фестивал на камерни форми на изкуство 15-18.09.2022 г. - Откриване на учебната година, изложба на детски рисунки "Моето щастливо лято"; Концерт за Деня на София 21.11.2022 г. - Концерт за Деня на християнското семейство и учещата се християнска младеж 19 - 23.12.22 г. – Младежки Коледен фестивал в Красно село

 П Л А Н за работата на библиотеката при НЧ” Средец-1926”, 2022 г.

I. Основни задачи:

 През 2022 година ще продължим усилията за регистриране на нови читатели, както и за привличане на деца и тийнейджъри под 18 години към книгата и четенето. По принцип желанието за четене и посещаване на библиотеката в тази възраст традиционно е най-слабо. Ето защо планираме да развием и разработим създадения миналата година детски кът. В случай, че епидемиологичната обстановка позволи възнамеряваме да възобновим сътрудничеството с образователните институции/детски гради, училища, занимални/ и да каним малките читатели да четат, рисуват, да рецитират научени стихове и да обсъждат вече прочетени книги. По този начин се надяваме да създадем у младото поколение любов към книгата и четенето . Продължава тенденцията масово младите хора да предпочитат електронните устройства пред книгите.

II. Обслужване на читатели

 а/Регистрирани читатели

През 2022 година се надяваме епидемиологичната обстановка да позволи възобновяването на посещението на театри, изложби, обсъждането на прочетени книга и ходенето на екскурзии с групата възрастни читатели от сформирания клуб по интереси, както и масови кампании за набиране на нови читатели. Също така се надяваме ситуацията с КОВИТ 19 да позволи отново поддържането на ползотворни отношения с Логопедичната детска градина и други образователни институции.

 б/ Заети библиотечни документи

Както през 2021 година , така и през 2022 година броят на заетите библиотечни документи ще продължи да зависи от новите постъпления. Надяваме се и в бъдеще нашите читатели, след като прочетат книгите си да ги даряват на библиотеката. Очакваме и през 2022 год. да предложат от Министерството на културата проект „Българските библиотеки- съвременни центрове за четене и информираност” в които да участваме и отново да ни одобрят. Надяваме се и че през 2022 година нашите читатели ще проявяват интерес към списанията „Осем”, „Космос”и „National Geographic”, а най малките / под 14 год./ще продължаваме да привличаме чрез ” E-Kids”. Към българската и чужда класика интересът продължава да е много малък. Отчита се обаче засилено търсене на новите български писатели. Отново най-голям е делът на заеманите книги със съвременна любовна и криминална тематика и трилъри от български и чуждестранни писатели. Ето защо се надяваме да спечелим отново проекта към МК и да закупим част от новоизлезлите заглавия, които представляват интерес за нашите читатели. Относно събуждането на интереса на читателите към класическите автори и техните произведения смятаме да им напомняме за тях всеки месец чрез поставянето на техни творби във витрината по повод годишнини от рождението им.

III.Справочно-информационна работа През 2022 година съобразно епидемиологичната обстановка ще продължим да полагаме усилия за по-често и интензивно посещение на БИЦ както от посетителите в читалището, така и от външни потребители. Ще продължим да каним родителите, чакащи децата си, да ползват компютрите по работа ,за информация или забавление. Ще обмислим и някаква форма на компютърно обучение на желаещи в БИЦ, но младите са компютърно грамотни, а възрастните над 65 год. често нямат желание. Отново ще насърчим читателите по-често да ползват справочната литература и енциклопедиите, но голяма конкуренция в това отношение е GOOGLE. Както винаги, при колективно организирани посещения на библиотеката от деца и ученици ще ги запознаваме с устройството , организацията и начин на работа. IV. Културно масова работа а/ Читатели над 14 години - По случай 190 години от рождението на Едуар Мане, ще посетим изложба по негови творби /януари/ - По случай 225 години от рождението на Франц Шуберт ще посетим концерт, посветен на негови творби./януари/ - По случай 140 години от рождението на Владимир Димитров-Майстора ще посетим изложба на негови творби / февруари/ - По случай 135 години от рождението на Димчо Дебелянов ще организираме литературно четене на негови стихове с наши редовни читатели /март/.

- По случай годишнина от Априлското въстание ще организираме екскурзия до Панагюрище и Копривщица.

- По случай 65 години от основаването на Държавния сатиричен театър „Алеко Константинов” ще посетим постановка, играеща се в театъра /април/

-По случай 185 години от рождението на Васил Левски ще организираме екскурзия до неговия роден град Карлово, с посещение на Националния музей „Васил Левски”/юли/.

-По случай 80 години от рождението на Стефан Данаилов ще посетим кинопрожекция на филм с негово участие /декември/.

б/ читатели под 14 години- деца

-По случай 140 години от рождението на Алън Милн, ще посетим куклена постановка или кинопрожекция по неговото известно детско произведение „ Мечо Пух” с децата от ЛДГ и занималнята / януари /

- По случай 100 години от рождението на Цветан Ангелов ще организираме литературно утро с децата от ЛДГ и занималнята и ще разучим текста на неговата детска песничка „ Тихо се сипе първият сняг”, /януари /.

- По случай Баба Марта ще организираме конкурс за най- хубаво изработена мартеница с децата от занималнята / март/

- По случай 60 години от рождението на Петя Дубарова ще организираме литературно четене на нейни разкази и рецитал на нейни стихове с децата от ЛДГ и занималнята/април/.

- По случай 100г. от обявяването на Деня на народните будители ще се проведе ежегоден ден на отворените врати за посещение на деца от детските градини в района /ноември/

През 2022 година ще поддържаме витрината с информация за кръгли годишнини и исторически събития.

V. Комплектуване и организация на библиотечния фонд

През 2022 година ще продължим снабдяването на библиотеката с нова литература и периодични издания със собствени средства, дарения и при възможност с участие в проекти по различни програми към Министерство на културата. Ще отчислим около 700 броя библиотечни документа.

Председател на настоятелството:

 Лозана Петрова